<classify> WAKULIMA wa kahawa nchini Uganda wana wasiwasi kuhusu soko la bidhaa hiyo mwaka huu kutokana na bei ya kahawa kushuka katika soko la dunia. Wafanyabiashara wengi waliowekeza katika zao hilo wanasema hasara waliyopata katika msimu huu wa mazao haina kifani.Kwa mujibu wa Mkuu wa Maendeleo katika soko la Umoja wa Ulaya, Aloys Lorkeers, bei ya zao la kahawa lilianza kuporomoka katika wiki tatu za mwanzo mwishoni mwa Agosti, mwaka huu na mwanzoni mwa mwezi huu. Alisema bei ya kahawa imeshuka kwa tofauti ya Sh za Uganda 800 katika soko la sasa ikilinganishwa na soko la mwaka jana. Hiyo ni kutokana na takwimu zilizotolewa na Mamlaka ya Maendeleo ya Kahawa ya UgandaUCD A. Katika mnada wa mazao mjini Kampala bei ya kilo moja ya kahawa imeshuka kutoka Sh za nchi hiyo 2,300 hadi Sh 1,500 ndani ya wiki tatu zilizopita, alisema.Lorkeers aliyasema hayo pembezoni mwa wadau mbalimbali wa kahawa wakiwemo Mamlaka ya Maendeleo ya Kawaha Uganda wakati mamlaka hayo wakielezea mpango mkakati wa utekelezaji wa uboreshaji wa soko la hahawa. Mpango huo uliotolewa na UCD A unalenga katika kuinua uwezo wa uzalishaji kutoka magunia milioni tatu hadi kufikia magunia milioni 20. Asilimia kubwa ya kahawa ya Uganda inauzwa katika soko la Ulaya. Kahawa ya Uganda katika soko la Uganda imefikia thamani ya Sh za Uganda trilioni 1.36 mwaka 2017 kutoka Sh za Uganda bilioni 58 6.5 mwaka 2007.  <topic>: kitaifa 